ΑΠΟΦΑΣΕΙΣ
Αριθμ. 93672
Τροποποίηση της υπ’ αρ. 12711/2024 απόφασης
του Γραμματέα Αποκεντρωμένης Διοίκησης Πελοποννήσου, Δυτικής Ελλάδας και Ιονίου «Ανα-
γνώριση οδού ως προϋφιστάμενη του έτους
1923 στη θέση «Θυνί - Κοροβέσι» Δ.Ε. Κρανιδίου Δήμου Ερμιονίδας, Π.Ε. Αργολίδας».
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87).
2. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
(Α΄ 232).
3. Την υπ’ αρ. 86782/2022 απόφαση του Υπουργού
Εσωτερικών «Διορισμός του Δημητρίου Κατσαρού του
Χαραλάμπους, στη θέση του μετακλητού Γραμματέα
Αποκεντρωμένης Διοίκησης Πελοποννήσου, Δυτικής
Ελλάδος και Ιονίου» (Υ.Ο.Δ.Δ. 1183).
4. Την υπ’ αρ. 34021/25.05.2022 απόφαση του Υπουργού Εσωτερικών «Αυτοδίκαιη απαλλαγή του Νικολάου
Παπαθεοδώρου του Αγγελάκη από τα καθήκοντα του
Συντονιστή της Αποκεντρωμένης Διοίκησης Πελοποννήσου, Δυτικής Ελλάδας και Ιονίου και ορισμός ασκούντος
καθήκοντα Συντονιστή της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου, του Διονυσίου Παναγιωτόπουλου του Παναγιώτου, Προϊσταμένου
της Γενικής Διεύθυνσης Χωροταξικής, Περιβαλλοντικής
και Αγροτικής Πολιτικής, ως ασκούντα καθήκοντα Συντονιστή της Αποκεντρωμένης Διοίκησης Πελοποννήσου,
Δυτικής Ελλάδας και Ιονίου από 27.05.2022 και μέχρι
τον διορισμό του Συντονιστή της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου σύμφωνα με τα άρθρα 28 και 28Α του ν. 4325/2015
(Α’ 47)» (Υ.Ο.Δ.Δ. 435) και την από 27 Μαΐου 2022, ημέρα Παρασκευή, «Ανάληψη καθηκόντων του ασκούντος
καθήκοντα Συντονιστή της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου».
5. Την υπ’ αρ. 509/2023 απόφαση του Γραμματέα Αποκεντρωμένης Διοίκησης Πελοποννήσου, Δυτικής Ελλά-
δας και Ιονίου «Μεταβίβαση δικαιώματος υπογραφής
"Με εντολή Γραμματέα" στον προϊστάμενο της Γενικής
Διεύθυνσης Χωροταξικής, Περιβαλλοντικής και Αγροτικής Πολιτικής, καθώς και στους προϊσταμένους των
Υπηρεσιών της Γενικής Διεύθυνσης Χωροταξικής, Περιβαλλοντικής και Αγροτικής Πολιτικής της Αποκεντρω-
μένης Διοίκησης Πελοποννήσου, Δυτικής Ελλάδας και
Ιονίου» (Β΄ 43).
6. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α΄ 107).
7. Τον ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α΄ 237).
8. Την υπ’ αρ. 31995/31-03-2020 απόφαση Συντονιστή
Αποκεντρωμένης Διοίκησης Πελοποννήσου, Δυτικής Ελλάδας και Ιονίου για τη συγκρότηση του ΣΥΠΟΘΑ Α, στην
έδρα της Π.Ε. Αργολίδας της Περιφέρειας Πελοποννήσου
(ΑΔΑ: Ψ92ΜΟΡ1Φ-ΛΙΖ).
9. Την υπ’ αρ. 35903/26-02-2021 απόφαση Συντονιστή
Αποκεντρωμένης Διοίκησης Πελοποννήσου Δυτικής Ελλάδας και Ιονίου για την τροποποίηση της συγκρότησης
του ΣΥΠΟΘΑ Α, στην έδρα της Π.Ε. Αργολίδας της Περιφέρειας Πελοποννήσου ως προς τις γραμματείς (ΑΔΑ:
ΩΑΕΦΟΡ1Φ-ΧΗΑ).
10. Το από 17-07-1923 ν.δ. «Περί σχεδίων πόλεων
κ.λπ.» (Α΄ 228).
11. Το από 24-05-1985 π.δ. «Τροποποίηση των όρων
και περιορισμών δόμησης των γηπέδων των κειμένων
εκτός των ρυμοτομικών σχεδίων των πόλεων...» (Δ΄ 270).
12. Τον ν. 3212/2003, «Άδεια δόμησης, πολεοδομικές
και άλλες διατάξεις θεμάτων αρμοδιότητας Υπουργείου Περιβάλλοντος, Χωροταξίας και Δημοσίων Έργων»
(Α΄  308) και ειδικότερα τις διατάξεις των άρθρων 10
και  23.
13. Τον ν. 3937/2011 (Α΄ 60) και ειδικότερα της παρ.
15 του άρθρου 20.
14. Το άρθρο 12 και επόμενα του ν. 4495/ 2017 (Α΄ 167).
15. Την υπ’ αρ. 5/2004 εγκύκλιο της Διεύθυνσης Οικοδομικών και Κτιριοδομικών Κανονισμών.
16. Το υπ΄ αρ. 1256/01-03-2005 έγγραφο της Διεύθυνσης Οικοδομικών και Κτιριοδομικών Κανονισμών.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
22 Ιανουαρίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 8
23.01.2025 10:13:41
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 8/22.01.2025
17. Το υπ’ αρ. 49045/20.12.05 έγγραφο του Υ.ΠΕ.ΧΩ.Δ.Ε.
18. Το υπ’ αρ. 46743/30.11.06 έγγραφο του Υ.ΠΕ.ΧΩ.Δ.Ε.
19. Την υπ΄ αρ. 6/2011 εγκύκλιο του Υπουργείου Περιβάλλοντος, Ενέργειας και Κλιματικής Αλλαγής.
20. Το υπ’ αρ. 98173/08-11-2023 διαβιβαστικό του
ενδιαφερόμενου φορέα, συνοδευόμενο από πλήρη
φάκελο στοιχείων.
21. Την από 11/2023 τεχνική έκθεση του Πολιτικού
Μηχανικού Φώτιου Φωτόπουλου με συνοδό φωτογραφικό υλικό.
22. Την υπ’ αρ. 25-10-1965 βεβαίωση της Διεύθυνσης
Γεωργίας νομού Αργολίδας.
23. Την υπ’ αρ. 154534/1603/22-07-1966 άδεια κατάτμησης του Υπουργείου Γεωργίας/Γενική Διεύθυνση
Δασών.
24. Το υπό στοιχεία Θ.3208/18-02-1971 πρωτόκολλο
οριστικού αποτερματισμού του Τμήματος Δασών της
Νομαρχίας Αργολίδας.
25. Τον έλεγχο τίτλων και συγκεκριμένα: τους υπ’ αρ.
20949/19-06-1999 γονική παροχή, 16489/07-01-1958
αποδοχή κληρονομιάς και 16-02-1935 πράξη συμβιβασμού, 5108/07-01-1920 πράξη διανομής ακινήτων.
26. Τις αεροφωτογραφίες του έτους 1945 της ΓΥΣ στην
οποία εμφαίνεται η προς αναγνώριση οδός.
27. Την ομόφωνη γνωμοδότηση του Συμβουλίου Πολεοδομικών Θεμάτων και Αμφισβητήσεων Α’ Π.Ε. Αρ-
γολίδας (4ο Θέμα ΗΔ, 3ου πρακτικού, 3ης συνεδρίασης
από 15-12-2023), που διαβιβάστηκε στην Υπηρεσία με
το υπ’ αρ. 5/05-02-2024 έγγραφο του ΣΥΠΟΘΑ Α’ Αργολίδας.
28. Την υπ’ αρ. 12711/2024 απόφαση του Γραμματέα
ΑΔΠΔΕΙ «Αναγνώριση οδού ως προϋφιστάμενη του
έτους 1923 στη θέση «Θυνί - Κοροβέσι» Δ.Ε. Κρανιδίου
Δήμου Ερμιονίδας, Π.Ε. Αργολίδας» (Δ΄ 94).
29. Το υπ’ αρ. 88332/03-12-2024 έγγραφο του Γενικού
Διευθυντή Χωροταξικής, Περιβαλλοντικής και Αγροτικής
Πολιτικής της ΑΔΠΔΕΙ.
30. Το γεγονός ότι από τον επανέλεγχο του φακέλου
της υπόθεσης του θέματος διαπιστώθηκε ότι τμήμα
της αναγνωρισμένης οδού με την υπ’ αρ. 12711/2024
απόφαση Γραμματέα ΑΔΠΔΕΙ (Δ΄ 94) κείται σε περιοχή
που θα πρέπει να ακολουθηθεί διαφορετική διοικητική
διαδικασία για την αναγνώρισή του, αποφασίζουμε:
Την τροποποίηση της υπ’ αρ. 12711/2024 απόφασης
Γραμματέα ΑΔΠΔΕΙ «Αναγνώριση οδού ως προϋφιστάμενη του έτους 1923 στη θέση «Θυνί - Κοροβέσι» Δ.Ε. Κρα-
νιδίου Δήμου Ερμιονίδας, Π.Ε. Αργολίδας», με αλλαγή
του σημείου (Β) της προς αναγνώριση οδού, στην εκτός
Σχεδίου Πόλεως περιοχή στη θέση «Θυνί - Κοροβέσι» Δ.Ε.
Κρανιδίου Δήμου Ερμιονίδας, Π.Ε. Αργολίδας, ως οδού
προϋφιστάμενης του έτους 1923. Οι νέες συντεταγμένες
του σημείου Β ορίζονται οι (Χ: 418476.99, Υ: 4135605.76).
Το σημείο (Α) από το οποίο εκκινεί η προς αναγνώριση
οδός, παραμένει με τις ίδιες συντεταγμένες (Χ: 419056.97
και Υ: 4136194.33).
Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 8/22.01.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 8/22.01.2025
Η απόφαση αυτή να δημοσιευθεί στην Εφημερίδα της Κυβερνήσεως.
Τρίπολη, 20 Δεκεμβρίου 2024
Με εντολή Γραμματέα Αποκεντρωμένης Διοίκησης
Ο Προϊστάμενος Γενικής Διεύθυνσης
Χωροταξικής, Περιβαλλοντικής και Αγροτικής Πολιτικής
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ

[Source: 20250400008.pdf | Tokens: 6449]